Държавен вестник, бр. 73, 2015 г., стр. 11

БРОЙ  73	
Д Ъ Р Ж А В Е Н  В Е С Т Н И К 	
СТР.  11  
(3) Маркировката съдържа описание на 
действието, което следва да се извърши при 
наличие, съвпадение или покриване на оп­
ределен критерий, срока на валидност на 
маркировката, както и длъжностните лица, 
участващи в реализирането на действието.
Чл. 22. (1) Маркирането на данни в авто­
матизиран информационен фонд се извършва 
чрез временно добавяне на записи в базата 
данни, съотносими към определен запис или 
група записи, обединени по определен признак.
(2) Маркирането на данни в автоматизи­
ран информационен фонд се извършва чрез 
функционална дейност, която е неделима част 
от софтуера на автоматизираната система.
Чл. 23. (1) Маркирането по чл. 21 и 22 може 
да се извърши по искане на повече от един 
инициатор за един и същ период от време.
(2) Действията, породени от приложената 
маркировка на един инициатор, не може да 
влизат в противоречие или да игнорират 
действията, пораждащи се от маркировката 
на друг инициатор.
(3) Маркирането не може да премахне 
действието на блокирането.
Чл. 24. (1) Срокът на валидност на марки­
ровката може да бъде удължен еднократно с 
първоначално определената продължителност.
(2) Удължаването на срока се извършва 
по реда на чл. 20.
Чл. 25. (1) Маркировката в неавтоматизиран 
информационен фонд се премахва след утвър­
дено от управляващия фонда предложение на 
обработващия данните. 
(2) Премахването на маркировката по ал. 1 
се извършва, като временно добавената ин­
формация се заличава след изтичане на срока.
(3) За премахването на маркировката не 
се уведомява инициаторът на маркирането.
Чл. 26. (1) Маркировката в автоматизирания 
информационен фонд се премахва автоматично 
от базата данни на автоматизираната система 
чрез специална разработена функционалност 
на автоматизираната система.
(2) Софтуерът на автоматизираната система 
не трябва да допуска повторно активиране 
на маркировката от информация, заредена в 
базата данни от нейно архивно копие.
(3) За премахването на маркировката не 
се уведомява инициаторът на маркирането.
Чл. 27. В правилата по чл. 2 за съответния 
информационен фонд се посочват механизмът 
за маркиране – инициирането, потвърждава­
нето, реализирането и неговото премахване, 
както и редът за решаване на възникнали 
спорове между инициаторите относно мар­
кирането.
Раздел VII
Блокиране на лични данни
Чл. 28. (1) Блокиране на лични данни се 
извършва въз основа на:
1. акт на съдебен орган;
2. разпореждане на Комисията за защита 
на личните данни;
3. положително решение на администратор 
на лични данни по искане по чл. 28а, ал. 1, 
т. 1 ЗЗЛД.
(2) В случаите по ал. 1 управляващият 
информационен фонд организира блокирането 
на лични данни въз основа на разпореждане 
на министъра на вътрешните работи.
(3) Блокирането може да бъде за опреден 
срок или безсрочно.
Чл. 29. (1) Блокирането на данни в неавто­
матизиран информационен фонд се извършва 
чрез временно добавяне на информация към 
отделен документ или група от документи, 
обединени по определен признак.
(2) Блокирането може да бъде извършено 
и на част от документ.
(3) Маркировката за блокиране съдържа 
указание за прекратяване обработката на 
личните данни за срока на блокировката.
Чл. 30. (1) Блокирането на данни в авто­
матизиран информационен фонд се извършва 
чрез временно добавяне на записи в базата 
данни, съотносими към определен запис или 
група записи, обединени по определен признак.
(2) Блокирането на данни в автоматизи­
ран информационен фонд се извършва чрез 
функционална дейност, която е неделима част 
от софтуера на автоматизираната система.
(3) Софтуерът на автоматизираната сис­
тема трябва да изключва предоставянето на 
блокираните данни при всяка функционална 
дейност на системата за указания период от 
време.
(4) Софтуерът на автоматизираната система 
осигурява блокирането на съответните записи 
и след извършено възстановяване на базата 
данни от нейно архивно копие за срока на 
блокирането.
Чл. 31. Блокирането по чл. 29 и 30 премах­
ва приложеното маркиране, когато се отнася 
за един и същ документ или едни и същи 
данни, като не се уведомява инициаторът на 
маркирането.
Чл. 32. (1) В неавтоматизирания информаци­
онен фонд временната блокировка се премахва 
въз основа на утвърдено от управляващия 
фонда предложение на обработващия данните.
(2) Премахването на блокировката се 
извършва, като временно добавената инфор­
мация се заличава след изтичане на срока 
по чл. 28, ал. 3.
(3) За премахването на блокировката се 
уведомява инициаторът на блокирането.
Чл. 33. (1) В автоматизирания информацио­
нен фонд временната блокировка на определен 
запис или записи се премахва автоматично 
от базата данни на автоматизираната система 
при изтичане на срока по чл. 28, ал. 3 чрез 
специална разработена функционалност на 
автоматизираната система.